stanford-oval/wikipedia huggingface dataset:
Jon Jones
Vapaaottelu-ura > Ensimmäinen UFC-sopimus

Tomasz Drwalin vetäydyttyä ottelustaan Andre Gusmaoa vastaan ennen UFC 87 -tapahtumaa, Jones suostui ottelemaan Gusmaoa vastaan kahden viikon valmistautumisajalla. Altavastaajana pidetty Jones yllätti sekä vastustajansa että yleisön käyttämällä mm. kiertopotkuja ja -kyynärpäitä, ja voitti ottelun kaikin tuomariäänin.
Seuraavaksi Jones otteli UFC 94:ssä Stephan Bonnaria vastaan ja voitti jälleen tuomariäänillä. UFC 100:ssa Jones sai ensimmäisen luovutusvoittonsa UFC:ssä, pakottaessaan Jake O'Brienin luovuttamaan giljotiinikuristuksella. Nousevaksi tähdeksi arvioitu Jones allekirjoitti syyskuussa 2009 uuden, 4 ottelun sopimuksen UFC:n kanssa.
Vapaaottelu-ura > Toinen UFC-sopimus

Joulukuussa 2009 Jones otteli Matt Hamillia vastaan The Ultimate Fighter: Heavyweight Final -tapahtumassa. Jones hallitsi ottelua ja päästyään mount-positioon, pyrki tekniseen tyrmäykseen kyynärpääiskuilla. Tuomari kuitenkin katsoi lukuisten iskujen suuntautuneen suoraan ylhäältä alas, mikä rikkoo vapaaottelun yhdistettyjä sääntöjä. Koska Hamill ei tuomarin keskeytyksen jälkeen pystynyt sijoiltaan menneen olkapään vuoksi jatkamaan ottelua, Jones diskattiin. Ratkaisua pidettiin kyseenalaisena, sillä Hamillin vamma ei ollut seurausta Jonesin sääntöjen vastaisista iskuista.
Jones otteli tapahtuman pääottelussa ensi kertaa maaliskuussa 2010, UFC Live: Vera vs. Jones -tapahtumassa, jossa hän voitti Brandon Veran teknisellä tyrmäyksellä 1. erässä. Jonesin seuraava ottelu päätyi samaan tulokseen, vastustajanaan toukokuussa 2010 UFC Live: Jones vs. Matyushenko -tapahtumassa hänellä oli Vladimir Matyushenko.
Jones otteli seuraavan kerran helmikuussa 2011, UFC 126:ssa, pakottaen aiemmin voittamattoman Ryan Baderin luovuttumaan giljotiinikuristuksella 2. erässä. Ottelun jälkeisessä kehähaastattelussa selostaja Joe Rogan paljasti, että mestaruushaastaja Rashad Evans oli loukkaantunut harjoitellessaan ja Jones ottelisi hänen sijallaan UFC:n kevyen raskaansarjan mestaruudesta.
Vapaaottelu-ura > Raskaansarjan mestaruus

Jones piti taukoa ottelemisesta noin kolme vuotta. Jones päätti nostaa painoa raskaaseen sarjaan. Alunperin Jonesin piti otella Kamerunilaista Francis Ngannouta vastaan. Ngannou kuitenkin päätti lähteä ufc:eestä ja jättää raskaansarjan mestaruutensa. Viides maaliskuuta 2023 Jones tapasi raskaansarjan mestaruus ottelussa ranskalaisen Ciryl Ganen. Jones voitti Ganen ensimmäisessä erässä giljotiinikuristuksella.
Vapaaottelu-ura > Dopingkäry

Jones sai vuoden kilpailukiellon dopingista marraskuussa 2016 nautittuaan erektiolääkettä joka sisälsi kiellettyä antiestrogeenistä klomifeeniä ja syöpälääkkeissä käytettyä letrotsolia. Yhdysvaltain antidopingtoimikunta USADA lievensi tuomiota, koska ei katsonut hänen nauttineen aineita suoritustensa parantamiseksi. Jones kärsii vuoden kilpailukieltonsa osin takautuvasti, alkaen vuoden 2016 kesäkuusta.
Vapaaottelu-ura > Ottelutyyli

Painitaustastaan huolimatta Jones tunnetaan laajasta valikoimasta epätavallisia lyöntejä ja potkuja, erityisesti kiertopotkuja ja kiertäviä kyynärpääiskuja.
Yksityiselämä

Jon Jonesilla on kolme tytärtä vaimonsa, Jesse Mosesin kanssa. Jon Jonesin isä on pastori, ja Jonesilla on rinnassaan tatuointi "Philippians 4:13", viittaus Filippiläiskirjeen 4. luvun 13. jakeeseen "Voin tehdä kaiken, Kristuksen avulla, joka minua vahvistaa".
19. toukokuuta 2012 viihdesivusto TMZ raportoi, että Jones oli saman päivän aamuna pidätetty epäiltynä rattijuopumuksesta. Jones oli aamuyöllä kolaroinut autonsa lunastuskuntoon Binghamptonissa, New Yorkin osavaltiossa. Jonesin äiti maksoi poikansa takuut.
Aiheesta muualla

Virallinen sivusto
Jon Jones UFC.comissa
Jon Jones Sherdog.comissa
UFC:n alemman raskaansarjan mestarit
UFC:n raskaansarjan mestarit
| --- | --- |
Auktoriteettitunnisteet :  ISNI  VIAF  WorldCat
Varasto

Kuormalavoja ruokavarastossa.
Vanhoja suolamakasiineja kunnostettuna ravintoloiksi Uudessakaupungissa.
Varasto on tavaroiden säilytykseen tarkoitettu tila tai erillinen rakennus. Laajemmin ajateltuna varastolla voidaan tarkoittaa immateriaalisia varastoja, kuten tietokantoja.
Varastot liike-elämässä

Varaston sisällöstä pidetään kirjanpitoa. Kun tavaroita tuodaan varastoon, ne kirjataan varastokirjanpitoon. Kun tavaroita viedään pois, tehdään vastaavat muutokset varastokirjanpitoon. Varaston tavaroiden kirjaamista sanotaan inventaarioksi. Jos varastosta katoaa tai rikkoutuu tavaroita, sitä sanotaan varastohävikiksi. Liiketoiminnassa pääoman kierron tulisi olla mahdollisimman nopea. Varasto optimoidaan siten, että se tuottaisi mahdollisimman paljon taloudellista voittoa tarkasteluajanjaksona, eli varastointikustannusten sijasta mietitään logistiikkakustannuksia ja koko liiketoiminnan kustannuksia ja tuottoja. Haluttu palvelutaso siis pyritään pitämään yllä mahdollisimman pienillä operatiivisilla kustannuksilla.
Logistiikkakustannukset ovat keskimäärin 12,3% suomalaisten yritysten liikevaihdosta, ja 19% bruttokansantuotteesta. Tästä noin puolet on varastoinnin kustannuksia ja varastointiin sitoutuvan pääoman kustannuksia. (Tavaraliikenne- ja kuljetusjärjestelmät, Ernvall, LVM, Logistiikkaselvitys 2006)
Varastot teollisuudessa

Teollisuuden varastot luokitellaan tyypillisesti kolmeen luokkaan: raaka-ainevarastoihin, keskeneräiseen tuotantoon (KET) sekä lopputuotteiden varastoihin.
Raaka-ainevarastoja pidetään tyypillisesti, jos yritys tilaa raaka-aineita isompia eriä kuin mitä se käyttää, tai koska raaka-aineiden toimitusaika on pidempi kuin se aikaväli, jolloin yritys tyypillisesti tarvitsee raaka-aineita. Myös tavarantoimittajan toiminnan epävarmuus (toimitusvarmuus) johtaa usein raaka-aineiden varastointiin. Tällöin raaka-aineita tilataan menekkiennusteeseen perustuen. Kysynnän muuttuessa saattavat raaka-aineet vanheta varastossa pitkäänkin. Raaka-aineita voidaan pyrkiä varastoimaan myös, jos odotetaan niiden hintojen nousevan merkittävästi.
Keskeneräinen tuotanto on olemassa koska monissa tehtaissa tuotteiden valmistus kestää pitkään, jolloin puolivalmiita tuotteita on joko työn alla tai odottamassa seuraavaan työvaiheeseen pääsyä. Lopputuotevarastoja voidaan pitää monesta syystä. Mikäli tuotteiden valmistus kestää pitkään, ja asiakkaat haluavat nopeampia toimituksia, valmistetaan tuotteita usein varastoon (make to stock, MTS). Lopputuotteiden varastoinnilla voidaan myös pyrkiä tasoittamaan kysyntää, esimerkiksi silloin kun kausivaihtelut ovat tyypillisiä tuotteelle. Myös asiakkaat saattavat vaatia tiettyä palvelutasoa vaativaa varastointia, jotta he pystyvät saamaan toimituksia itselleen lyhyellä aikavälillä.
Varastointiin liittyvät ammatit

Varastossa työskentelevä ihminen on logistiikkatyöntekijä, varastotyöntekijä, varastonhoitaja tai tavarankäsittelijä. Hänen tehtävänsä on tuoda tavaroita asiakkaille tai avustaa asiakasta löytämään etsimänsä tuotteen. Varaston toiminnasta vastaa varastopäällikkö.
Välivarasto on varasto, johon varastoidaan tavaroita väliaikaisesti. Maahantuontivarastot ovat välivarastoja vähittäisliikkeiden, tukkuliikkeiden ja maahantuojan välillä.
Varastointiin liittyvät laitteet

Varastointia ohjataan usein varastonhallinta- ja toiminnanohjausjärjestelmän avulla, johon jokaiselle raaka-aineelle ja tuotteelle syötetään haluttu varastotason vaihteluväli tai nk. tilauspiste. Varastointiin liittyviä välineitä ovat kuljetuslaatikot, kuormalavat, trukit, vaunut, pakkaukset ja pakkausvälineet.
Asuinrakennusten varastot

Kerrostaloissa jokaista asuntoa kohti on olemassa varasto. Tämä on tyypillisesti kanaverkolla eristetty muutaman neliön kokoinen tila. Varastotilat sijaitsevat talojen alimmassa kerroksessa maan pinnan alapuolella. Vanhoissa kerrostaloissa on myös ullakkoja varastoina. Kerrostaloissa on erikseen pyörävarastot, kylmävarastot ja tavallinen varasto. Omakotitaloissa varastot ovat erillisiä huoneita, joista on vain uloskäynti. Varastossa säilytetään polkupyöriä, ruohonleikkureita, ulkopelivälineitä, yms.
Varastot on kalustettava tehokkaasti, jotta säilytettävä tavara saadaan optimaaliseen tilaan ja on käytettävissä. Tilan suunnittelussa voivat auttaa esim. arkkitehdit tai tavarantoimittajat.
Aiheesta muualla

Wikimedia Commonsissa on kuvia tai muita tiedostoja aiheesta .
Varastoinnista Kuljetusoppaassa (Arkistoitu – Internet Archive)
Suomen logistiikkayhdistys: Mitä on businesslogistiikka?
Varastotila blogi (Arkistoitu – Internet Archive)
Automaattinen varasto pienille osille
Jouko Valli

Jouko Antero Valli (s. 15. joulukuuta 1939 Iitti) on suomalainen kilpapurjehtija ja autourheilija.
Valli sijoittui olympialaisten purjehduksen Finnjolla-luokassa 16:nneksi Roomassa 1960. Maailmanmestaruuskilpailuissa hän sijoittui seitsemänneksi vuonna 1962. Finnjollien Suomen-mestaruuden hän voitti vuosina 1959, 1960 ja 1963. Hän voitti avomeriluokan Suomen-mestaruuden vuonna 1987. Seuratasolla Valli edusti Turun Pursiseuraa.
Autourheilussa Valli voitti jäärata-ajon Suomen-mestaruuden 1 600 kuutiosenttimetrin luokassa vuosina 1965 ja 1967. Hän edusti Turun Urheiluautoilijoita, Turun Moottorikerhoa ja Turun Moottorivenekerhoa.
Jouko Vallin veli Olavi Valli on myös purjehduksen Suomen-mestari.
Vallitsevuus

Vallitsevuus eli prevalenssi on epidemiologinen suure, joka kuvaa sairastuneiden lukumäärää väestössä tarkasteltavana aikana. Toisin sanoen, vallitsevuus kuvaa tietyn terveydentilan (esim. sairauden) esiintyvyyttä tietyllä väestöllä, alueella ja aikavälillä, ei terveydentilasta toiseen siirtymisen (esim. sairastumisen) esiintyvyyttä. Vallitsevuuden voi ajatella kuvaavan, mikä on tietyn sairauden määrä väestössä normaalisti. Se kuuluu keskeisimpiin epidemiologisiin tunnuslukuihin. Vallitsevuus lasketaan koko tarkasteluhetken väestöpohjaa vasten.
Vallitsevuuteen viitataan yleensä kahdessa eri tilanteessa sen mukaan, kuinka pitkästä aikavälistä on kyse:
pisteprevalenssi = tapausten määrä tarkasteluhetkellä ÷ väestön kokonaismäärä tarkasteluhetkellä.
periodiprevalenssi = alkuhetken pisteprevalenssi + ilmaantuvuus tarkasteluajanjakson aikana.
Jotta vallitsevuus eroaisi nollasta, taudin täytyy tietenkin esiintyä väestössä pysyvästi, tai ainakin tarkasteltavan ajanjakson ajan. Tartuntatautien kohdalla pysyvästi väestössä kiertävän taudin sanotaan olevan endeeminen. Vallitsevuuteen vaikuttavat uusien (tauti)tapausten määrä, tapausten tuleminen ja poistuminen seurattavasta ryhmästä sekä sairauden kesto. Vallitsevuuden ja ilmaantuvuuden välillä on likimääräinen yhteys:
mikä pätee, jos vallitsevuus on matala (yleensä alle 10 %) ja jos sairauden kesto on järkevästi keskimääräistettävissä. Tämän yhteyden avulla voi kuitenkin hahmottaa, kuinka ilmaantuvuuden tai sairauden keston muutokset vaikuttavat väestön sairausrasitteeseen. Diagnostiikassa käytettyjen testien kohdalla vallitsevuudella on merkitystä, sillä se vaikuttaa testituloksen ennustearvoon.
Matemaattisesti ajateltuna vallitsevuus on sairastuneiden määrän epätriviaali tasapainotila. (Triviaalissa tasapainossa sairastuneita ei ole.)
Shining (ruotsalainen yhtye)

| Shining |
| --- | --- |

Tiedot
Toiminnassa:  1996–
Tyylilaji:  black metal
Kotipaikka:  Halmstad, Ruotsi
Jäsenet:  Niklas Kvarforth, laulu, kitara   Peter Huss, kitara (2005–)  Christian Larsson, basso (2010–)  Rainer Tuomikanto, liverumpali ( 2012–)  Euge Valovirta, livekitaristi (2012–) 
Levy-yhtiö:  Napalm Records  
Infobox OKNimi-testi OK: 
Shining on Niklas Kvarforthin luotsaama, vuonna 1996 perustettu, ruotsalainen black metal -yhtye. 
Shiningin sanoitukset käsittelevät pääasiallisesti huumeita, itsemurhaa, masennusta ja kuolemaa.  22. syyskuuta 2013 julkaistu 8 ½ – Feberdrömmar i vaket tillstånd on yhtyeen järjestyksessä yhdeksäs studioalbumi.
Syyskuun 1. päivä 2022 yhtye ilmoitti allekirjoittaneensa levytyssopimuksen saksalaisen Napalm Recordsin kanssa. Vuotta myöhemmin. syyskuun 15. päivä 2023 julkaistiin yhtyeen järjestyksessä 11. studioalbumi, yhtyeen nimeä kantava Shining.
Yhtyeen keikkarumpalina toimi suomalainen Rainer "Raikku" Tuomikanto vuosina 2012-2016.
Julkaisut/Tuotanto > Studioalbumit

I: Within Deep Dark Chambers (Selbstmord Services,  2000)
II: Livets ändhållplats (Selbstmord Services,  2001)
III: Angst, självdestruktivitetens emissarie (Avantgarde Music,  2002)
IV: The Eerie Cold (Avantgarde Music,  2005)
V: Halmstad (Osmose Productions,  2007)
VI: Klagopsalmer  (Osmose Productions,  2009)
VII: Född förlorare (Spinefarm Records,  2011)
Redefining Darkness (Spinefarm Records,  2012)
8 ½ – Feberdrömmar i vaket tillstånd (Dark Essence Records,  2013)
IX / Everyone, Everything, Everywhere, Ends (Season of Mist,  2015)
X - Varg Utan Flock (Season of Mist,  2018)
Shining (Napalm Records,  2023)
Julkaisut/Tuotanto > EP:t

Submit to Selfdestruction (1998)
Dolorian/Shining (2004)
Shining/Den Saakaldte (2008)
Lots of Girls Gonna Get Hurt (2012)
In the Eerie Cold Where All the Witches Dance (2013)
Shining On The Enslaved (2015)
Fiende (2017)
Julkaisut/Tuotanto > Kokoelmat

Through Years of Oppression (2004)
The Darkroom Sessions (2004)
Oppression MMXVIII (2020)
Jyrki Seppä

| Jyrki Seppä> Henkilötiedot |
| --- | --- |
Syntynyt: 14. marraskuuta 1961 (ikä 63) Tampere
Kansalaisuus:   Suomi
Jääkiekkoilija
Pelipaikka:  puolustaja
Maila:  left
Pituus:  183 cm
Paino:  86 kg
Seura
Seura:  Ilves
Sarja:  Liiga
Tehtävä:  hallituksen puheenjohtaja
Pelaajaura
Pääsarjaura:  1979–1986
Seurat:  Ilves (SM-liiga) Jokerit (SM-liiga) Sherbrooke Jets (AHL) Winnipeg Jets (NHL)
NHL-varaus:  43., 1981 Winnipeg Jets
Jyrki Seppä (s. 14. marraskuuta 1961 Tampere) on suomalainen jääkiekkopuolustaja.
Ura

Seppä aloitti pääsarjauransa Ilveksessä kaudella 1979–1980. Ilveksen liigajoukkueen mukana Seppä oli kaksi kautta, jonka jälkeen siirtyi Jokereihin. Ilveksen joukkueessa Seppä pelasi pääsääntöisesti Kari Heikkilän pakkiparina. Jokereista Seppä matkasi Pohjois-Amerikkaan, josta palasi kahden kauden jälkeen HPK:n divisioonajoukkueeseen.
Sepän varasi NHL:ään Winnipeg Jets kaikkiaan 43:ntena varauksena (kolmannella varauskierroksella). Hän pelasi yhden kauden Winnipegin riveissä NHL:ssä kaudella 1983–1984 ja kaksi kautta AHL:ssä Sherbrooke Jets -joukkueen riveissä. NHL-pestinsä aikana hän pelasi 13 ottelussa ja teki kaksi syöttöpistettä ja kärsi kuusi jäähyminuuttia.
Kausi 1985–1986 Helsingin Jokereissa jäi Sepän uran viimeiseksi hänen loukattuaan polvensa Jokerien ja Tapparan välisessä ottelussa. Hän pelasi vielä kauden loppuun polvituen kanssa mutta päätyi sitten lopettamaan uransa. Yhteensä Seppä pelasi liigassa 127 runkosarja- ja 2 pudotuspeliottelua. Pisteitä hänelle kertyi runkosarjassa 12+13.
Pelaajauran jälkeen

Jääkiekkouran jälkeen Sepästä piti tulla juristi, mutta perheenlisäys ja muutto Savonlinnaan keskeyttivät opinnot. Nykyisin Seppä  pyörittää Savonlinnassa biotekniikka-alan yritystä, Herttuala Oy:ta, joka tuottaa lampailla veriplasmaa lääketeollisuuden tarpeisiin.  Vuodesta 2017 alkaen Seppä on toiminut myös Ilves-Hockey Oy:n hallituksen puheenjohtajana.
Marraskuussa 2024 Seppä valittiin myös SM-liigan puheenjohtajaksi.
Aiheesta muualla

Jyrki Seppä – nhlfinns.net
The Addams Family (musikaali)

| The Addams Family |
| --- | --- |
 The Addams Family-musikaali Sydneyssä, Australiassa
Kirjoittaja:  Marshall Brickman Rick Elice
Musiikki:  Andrew Lippa
Sanoittaja:  Andrew Lippa
Kirja:  Marshall Brickman Rick Elice
Perustuu:  Charles Addamsin luomiin hahmoihin
Tyylilaji:  musikaali
The Addams Family on yhdysvaltalainen musikaali, jonka on musiikin ja sanoituksen on tuottanut Andrew Lippa. Musikaalin käsikirjoituksen ovat tehneet Marshall Brickman ja Rick Elice, joka perustuu Charles Addamsin sarjakuviensa pohjalta luomaan The Addams Family perheeseen. Musikaali sai ensi-esityksensä kokeiluna Chicagossa vuonna 2009. Vuotta myöhemmin musikaalin ensi-ilta oli New Yorkin Broadwayllä huhtikuussa 2010.
Musikaalikomedia on ensimmäinen teatterinäytelmäksi tuotettu The Addams Family-näytös, vaikka Addamsin perheestä on tehty jo useita televisio- ja elokuvasovituksia.
Musikaali Suomessa

Suomessa musikaalin kantaesitys oli Tampereen Työväen Teatterissa, jossa ensi-ilta oli 4. lokakuuta 2013.
Oulun kaupunginteatterissa musikaalin ensi-ilta oli 17. tammikuuta 2015 jatkuen aina 19. joulukuuta 2015 saakka musikaalin ollessa suuri menestys näytöksien ollessa aina loppuunmyyty, saaden kaiken kaikkiaan yli 25 000 katsojaa.
Näyttelijät

Broadwayn, Tampereen ja Oulun The Addams Family-musikaalin näyttelijät.
| Rooli | Broadwayn musikaali | Tampereen musikaali | Oulun musikaali |
| --- | --- | --- | --- |
| Gomez Addams | Nathan Lane | Puntti Valtonen | Kari-Pekka Toivonen |
| Morticia Addams | Bebe Neuwirth | Eriikka Väliahde | Merja Larivaara |
| Fester (Uncle Fester) | Kevin Chamberlin | Samuli Muje | Aki Louhela |
| Wednesday Addams | Krysta Rodriguez | Laura Alajääski | Lotta Vaattovaara |
| Lucas Beineke | Wesley Taylor | Juha-Matti Koskela | Antti Annola |
| Mumma (Grandmama) | Jackie Hoffman | Matti Pussinen-Eloranta | Anneli Niskanen |
| Pugsley Addams | Adam Riegler | Jukka Nylund | Mikael Saari |
| Lurkki (Lurch) | Zachary James | Sami Eerola | Antti Viitala |
| Mal Beineke | Terrence Mann | Mika Honkanen | Janne Raudaskoski |
| Alice Beineke | Carolee Carmello | Minna Hokkanen | Heli Haapalainen |
Aiheesta muualla

Wikimedia Commonsissa on kuvia tai muita tiedostoja aiheesta .
The Addams Family-musikaali Broadway-sivusto
The Addams Family-musikaali Oulun kaupunginteatteri-sivusto (Arkistoitu – Internet Archive)
The Addams Family-musikaali Tampereen Työväen Teatteri-sivusto (Arkistoitu – Internet Archive)
Valkosaumameriahven

| Valkosaumameriahven |
| --- | --- |
 Valkosaumameriahven Indonesiassa
Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Ahvenkalat Perciformes
Heimo::  Meriahvenet Serranidae
Alaheimo::  Meriahvenet Epinephelinae
Tribus::  Epinephelini
Suku::  Plectropomus
Laji::  areolatus
Kaksiosainen nimi
 Plectropomus areolatus  (Rüppell, 1830) 
Synonyymit
 Plectropoma areolatum Rüppell, 1830  Plectropomus truncatus Fowler & Bean, 1930 
Katso myös
   Valkosaumameriahven Wikispeciesissä   Valkosaumameriahven Commonsissa 
Infobox OKVirheellinen NIMI-arvoIUCN-testi OK: 
Valkosaumameriahven (Plectropomus areolatus) on meriahventen (Serranidae) heimoon ja meriahventen (Epinephelinae) alaheimoon kuuluva indopasifisella merialueella tavattava kalalaji. Kansainvälinen luonnonsuojeluliitto luokittelee sen vaarantuneeksi lajiksi. Valkosaumameriahvenen on raportoitu aiheuttavan ciguatera-myrkytystä.
Koko ja ulkonäkö

Valkosaumameriahven saavuttaa tavallisesti noin 60 senttimetrin pituuden (TL) ja voi kasvaa enintään 80 senttimetrin mittaiseksi (TL). Pään, ruumiin, selkäevän, peräevän ja pyrstön pohjaväritys vaihtelee vaalean vihertävän harmaasta ruskeaan tai ruskehtavan punaiseen ja niissä on tiheään sinisiä tummareunaisia pupillia pienempiä täpliä. Rintaevien ruotojen välillä on tummanruskea tai musta kalvo. Pyrstön takareuna on valkea ja sen etupuolella on usein musta juova.
Valkosaumameriahvenella on kylkiviivallaan 83–97 suomua. Selkäevässään lajilla on 7⁠–⁠8 piikkiruotoa ja 10–12 pehmeää ruotoa. Peräevässään valkosaumameriahvenella on kolme piikkiruotoa ja kahdeksan pehmeää ruotoa. Rintaevissään sillä on 15⁠–⁠16 pehmeää ruotoa.
Levinneisyys ja elintavat

Valkosaumameriahventa tavataan Punaisessameressä, Malediiveilla, Kookossaarilla sekä Tyynenmeren länsiosissa, missä sen levinneisyys ulottuu Riukiusaarilta Australian Queenslandiin ja idässä Marshallsaarille, Phoenixsaarille, Samoalle, Fidžille ja Uuteen-Kaledoniaan. Laji elää runsaasti korallia kasvavilla alueilla laguuneissa ja riuttojen merenpuoleisissa osissa.
Valkosaumameriahvenen ravintoa ovat yksinomaan kalat. Naaras tulee sukukypsäksi 32-senttisenä ja koiras 39-senttisenä. Se on mahdollisesti protogyyninen hermafrodiitti (kaikki yksilöt aluksi naaraita ja muuttuvat myöhemmin koiraiksi). Lajin on havaittu voivan elää jopa 13-vuotiaaksi. Valkosaumameriahventa kalastetaan intensiivisesti koko sen levinneisyysalueella. Sen populaatiot pienenivät liikakalastuksen takia 1990-luvun lopulta 2010-luvun lopulle arviolta 30–50 prosentilla ja ovat edelleen laskusuunnassa.
Valkosaumameriahven Egyptissä.
Tabaluga (televisiosarja)

Tabaluga on vuosina 1996–2004 valmistunut saksalais-australialainen animaatiosarja, jonka on tuottanut Flying Bark Productions (entinen ”Yoram Gross Films Studio” ja ”Yoram Gross-EM.TV”). Sarja perustuu Peter Maffayn luomaan samannimiseen hahmoon. Tabaluga on maailman viimeinen lohikäärme ja Viheriamaan kruununprinssi. Viheriamaa on taianomainen paikka, jossa asuu useita eri lajeja puhuvia eläimiä. Tabalugan on puolustettava kotiaan kahdelta kilpailevalta kuningaskunnalta, jotka sijaitsevat Viheriamaan kummallakin puolella. Toinen on kylmä, arktinen tundra, jota hallitsee paha lumiukko nimeltä Arktos ja toinen taas polttava aavikko, jota hallitsee paha hiekkahenki nimeltä Humsin.
Juoni

Sarja keskittyy Tabalugaan, joka on viimeinen Viheriamaassa asuva lohikäärme. Viheriamaassa asuu älykkäitä, puhuvia eläimiä. Lohikäärmeenä hänen tehtävänään on puolustaa Viheriamaata pahalta lumiukolta Arktosilta ja hiekkahenki Humsinilta.
Hahmoja > Viheriamaan asukkaita

Tabaluga: Pieni, vihreä lohikäärme ja sarjan päähenkilö. Hän on Viheriamaan prinssi ja myöhemmin hänestä tulee sen kuningas. Edesmenneen Tyrionin poika.
Happy: Metsäjänis ja yksi Tabalugan parhaista ystävistä.
Digby: Silmälasipäinen maamyyrä ja yksi Tabalugan parhaista ystävistä.
Nessaja: Jättiläiskilpikonna, joka toimii Tabalugan opastajana ja neuvonantajana.
Buzz: Mehiläinen ja yksi Tabalugan parhaista ystävistä.
Bilingua: Käärme ja sivuhahmona esiintyvä konna. Hän on esiintynyt ainakin yhdessä jaksossa, jossa hän pystyi hypnotisoimaan.
Shouhou: Pöllö, jolla on maaginen kristallipallo. Hän oli ensimmäisen tuotantokauden aikana Arktosin vankina kaukokatseisuutensa vuoksi. Vapauduttuaan hänestä tulee Nessajan lisäksi Tabalugan neuvonantaja.
Tyrion: Viheriamaan edellinen hallitsija ja Tabalugan isä. Kuoltuaan hän muuttui kaikkien lohikäärmeiden tavoin tähdeksi. Hän esiintyy silloin tällöin henkenä Tabalugalle antaakseen tälle neuvoja.
Ruby: Kolibri ja Buzzin ja Digbyn paras ystävä.
Hahmoja > Jäämaailma

Arktos: Päävastustaja ja Tabalugan arkkivihollinen. Hän on paha lumiukko, jonka tavoitteena on muuttaa Viheriamaa jäiseksi autiomaaksi. Hän on myös Jäämaailman kuningas ja hallitsee sitä linnastaan, Lasikaupungista. Hänellä on sali, jossa on hänen jäädyttämiään eläimiä ja hän rakastaa jäätelöä. Huolimatta vihastaan Tabalugaa kohtaan hän on joskus lyöttäytynyt yhteen hänen kanssaan tilanteen niin vaatiessa.
James: Kohtelias ja lempeä pingviini, joka palvelee Arktosia ja ohjaa herransa Arktoskoneeksi kutsuttua lentävää kuljetuskonetta. Kun Jäämaailman pingviinit jättivät väliaikaisesti pahan lumiukon, James oli ainoa, joka pysyi hänen puolellaan.
Mursu Attila: Arktosin kokkina toimiva mursu.
Vultur: Tiedusteluvakooja ja Arktosin sanansaattaja, mutta siirtyi sitten Humsinin alamaiseksi. Myöhemmin hän palaa takaisin Arktosin luo.
Dandy: Punaiseen hupulliseen viittaan pukeutuva hopeakettu, joka on salaa auttanut Tabalugaa ja yrittänyt kääntää muita Jäämaailman asukkaita Arktosta vastaan.
Fritz: Arktosin lemmikkihai, joka yrittää usein syödä hänen porkkananenänsä. Karkasi ensimmäisen kauden päätösjaksossa.
Lilly (tai Lilli): Arktosin luoma veistos. Kun Tabaluga näki Lillyn ensimmäisen kerran, hänelle tuli välittömästi outo mutta ihana selittämätön tunne – hän pystyi vain ajattelemaan ja uneksimaan Lillystä.
Kuningatar Isadora: Jääkeijukainen, joka on odottanut lumiukkoa vuosia. Myöhemmin Hyvä Kuningatar voitti hänet jaksossa ”Arktos’ Last Grasp”.
Jääkarhut